Fyrr á þessu ári var sagt frá því að rithöfundurinn Helen Fielding væri með þriðju Bridget Jones´s Diary bókina í smíðum , en fyrri bækurnar tvær eru metsölubækur og vinsælar kvikmyndir hafa verið gerðar eftir þeim báðum . Nú hefur verið staðfest , að því er fram kemur í Entertainment Weekly , að kvikmynd númer þrjú sé einnig á leiðinni . Myndin hefur fengið grænt ljós hjá Universal Pictures og Working Title films , segir í blaðinu . Fyrsta myndin , sem gefin var út árið 2001 , var með Renée Zellweger , Hugh Grant og Colin Firth í helstu hlutverkum og sló í gegn um allan heim , og þénaði einar 554,4 milljónir Bandaríkjadala . Framhaldið , Bridget Jones : The Edge of Reason var síðan frumsýnt árið 2004 . Fyrr á þessu ári gaf Fielding í skyn að Bridget , í miðri fertugsaldurs – barnakrísu , yrði miðpunktur í nýju skáldsögunni , en þó var Fielding óviss um á þeim tíma hvort þriðja sagan og þriðja myndin , myndu vera með sama söguþráð .